Isak Valtersen

**Isak Valtersen**
Født 21. juni 1999 — elev ved Hartvig Nissen — sammen med Even Bech Næsheim
Skuespiller: Tarjei Sandvik Moe — Sesonger: 1 2 **3** 4

**Isak Valtersen** (født 21. juni 1969) er en gutt på 18 år og elev ved Hartvig Nissens skole. Han er med i alle sesonger av *Skam* og hovedperson i den tredje sesongen. Hans bestekompis er Jonas og de henger med Mahdi og Magnus. Etter at han forelsker seg i Even aksepterer Isak seg selv som homofil og flytter sammen med ham.

## Personlighet

Isak har et stort hjerte og ser menneskene rundt seg på en god måte. Han er litt sjenert i starten men blir mer og mer selvsikker etterhvert som han blir mer kjent med seg selv og godtar hvem han er. Han er en sjønnas som vil det beste for alle, og spesielt de han er glad i. Han legger hele hjertet sitt i fanget på dem han virkelig bryr seg om. Han er følsom og tankefull, men kan også være småfrekk og rask i replikkene. Det er disse kombinasjonene som gjør ham til en så spennende og elskverdig karakter, for hvem er det virkelig som ikke liker Isak?

## Historie

### Sesong 16Isak er bestevenn med Jonas, som er sammen med Eva. Isak havner ofte midt i dramaet i forholdet deres og fungerer som en rådgiver for begge parter. Eva søker til ham for støtte.

Da Isak var forelsket i Jonas, avbrøt han noen ganger ham og Eva når de skulle kysse.

Isak ble med Jonas og Eva på en hyttetur som egentlig bare de to skulle på i høstferien. Jonas overtalte Eva til å ta med Isak mot at de skulle bli med henne på revyfest, men Isak minte ham på at de hadde billetter til konsert og Eva ble sur. (101)

På hytteturen presset Eva, som hadde sett at Jonas hadde fått melding fra Ingrid, Isak til å fortelle hva han visste, men Isak sa at de bare snakket litt noen ganger. Elias kom også på hytteturen. Da han fant ut at han skulle dele rom med Isak kalte Elias ham for homse og Isak spurte hvorfor alle kalte ham det. (102)

Tilbake på skolen ble Chris interessert i Isak og begynte å flørte med ham. (103)

Da Eva hadde blitt med på Russebuss gjorde Jonas og Isak narr av henne. Isak spurte hvem Julian Dahl på Instagram var og sa at han stalket ham. (104) Mens Isak spilte FIFA med Jonas og Elias kom Eva og de teaset henne videre angående at hun hadde blitt så interessert i Russefeiringa. Da hun svarte tilbake tok Jonas henne til side for en prat og Isak ropte "drama" etter dem. (105)

Eva inviterte Isak på kafé for å spørre ham ut om det var noe mellom Ingrid og Jonas, etter hun hadde hørt stemmen til Ingrid i bakgrunnen mens hun snakket med Jonas. Isak rådet henne til å prate med Jonas om det og spurte hvorfor hun var sammen med noen hun ikke stolte på. Eva spurte om hun burde stole på ham, og Isak sa at hun kunne spørre Ingrid. (106)

Når Isak nevnte at det så ut til å gå bra mellom Eva og Jonas, fortalte Eva ham at hun hooka med Penetrator-Chris fordi hun trodde det var noe mellom Jonas og Ingrid. Isak lovet å ikke fortelle det til noen og oppmuntret Eva, og sa at det ikke var så galt hvis det bare var hooking som ikke betydde noe. Han rådet henne til å ikke si noe til Jonas for å ikke fucke opp forholdet. (107)

Etter at Jonas og hele skolen fikk vite at Eva hadde kysset Penetrator-Chris spurte hun Isak om hvordan Jonas fikk vite det. Han fortale at Jonas fikk vite det gjennom Elias, og at Jonas hadde sagt at han burde skjønt det før. Eva fikk en melding fra Jonas og begynte å gråte, så Isak trøstet henne. Eva fortsatte å spørre Isak om hva Jonas sa, men Isak hadde ingenting å rapportere. (108)

Eva vurderte å skifte skole fordi alt var fucket på Nissen, men Isak prøvde å oppmuntre henne med å si at hun var en person som ikke bare ga opp. Når Eva snakket med Iben avslørte hun at det var Isak som hadde tipset NissenHook om at Eva hadde kysset Chris. (109)

På julefest konfronterte Eva Isak for å ha fortalt folk om kysset mellom henne og Chris. Isak unnskyldte seg og sa det var fordi han var forelsket i henne.

### Sesong 2

Etter faren til Isak hadde forlatt mora hans, møtte Isak på Eskild en kveld han var dritings og helt borte. Isak ville ikke dra hjem, så Eskild tok ham med til kollektivet.

### Sesong 3

Isak blir forelsket i Even, som han møter gjennom Kosegruppa.

### Sesong 4

I april 2017, i begynnelsen av påskeferien, flyttet Isak ut fra kollektivet og inn med Even.

## Detaljer

### Interesser

* **Musikk:** Isak dro med Jonas på konsert med hardrock-bandet Kindred Fever. (101)
* **Gaming**: Isak spilte en del spill med kompisene. FIFA (105)

## Bak kulissene

Netthistorieprodusent Mari Magnus avslørte at Isak er inspirert av en person som ikke kommer fra Oslo.

Isak er med i 35 av totalt 43 episoder av *Skam*. Han er med i alle episodene bortsett fra 3, 4 og 8 – 11 i sesong 2, og episode 4 og 9 i sesong 4.

## Referanser

1. ↑ Lørdag 29.10.16 kl 15.15: "Hjernen er alene" (klipp fra sesong 3 episode 5)
2. ↑ "Du hater å henge med oss". Sesong 4 episode 1. Klipp: "Er jeg sen?" Mandag 10.04.17 kl 13:28.
3. ↑ "Det er Mari som er Noora, William, Vilde og Isak i sosiale medier" *Adressavisen*.